සාවක පස් දෙන මරණෙට හසුකර පෙරයම බෙර තුන එක ගැසුවොත් අටවක අටදෙන මාසෙට පස්දෙන දෙපෝදාට දසදෙන මැරුවොත් මෙතුන බලාගෙන සැම මස් බුදිනට කෙමනට ගුරිවැල් තුන ලුවහොත් සුරසැප විඳුමට ඇත මේ පින්කම මවුපිය මැරු අය නිවන් දකිත් පෙරයට හෙවත් පළමුවන වයසේ පටන් පළමුවන තුන හෙවත් බුද්ධ ධම්ම සංඝ යන තෙරුවන එකම සැදැහයෙන් සිතෙහි තැන්පත් කරගෙන පස් දෙනාය කී පස් පව් නමැති කෙලෙස් නසනු සඳහා සිත යොමු කර, අට දිනකට වරක් හෙවත් අටවක පෝය දිනවල අට සිල්ද, පසළොස්වක දෙපෝ දිනවල දසසිල්ද, මාසයේ අනෙක් දිනවල පන්සිල්ද යන මෙකී තුන් ලෙසින් සිල් රැක සැප වැළඳීමට කමටහන් ලෙසින් අනිත්‍ය දුක්ඛ - අනාත්ම යන තිලකුණු මෙනෙහි කර බවුන්හි යෙදුන හොත් දෙව් සිරි සැප සඳහා මෙම පිංකම ප්‍රමාණවත් වෙයි.